OpenLLM-France/wikimedia huggingface dataset:
# Yusuf Balasaguni

Yusuf Khass Hajib Balasaguni va ser un poeta, estatista, visir i filòsof turquès del segle viii. Nasqué a la ciutat de Balasagun, en aquella època, la capital del Kanat qarakhànida, a l'actual Uiguristan. Va escriure el Kutadgu Bilig i la major part de que se sap d'ell prové dels seus propis escrits en aquesta mateixa obra. El seu nom en altres llengües és: àrab: يوسف خاصّ حاجب, Yūsuf Khāṣṣ Ḥājib Balasağuni; kazakh: Жүсіп Баласағұни; uigur: يۈسخ خاس ھاجىپ; kirguís: Жусуп Баласагын.

## Context

Va néixer a Balasagun, prop de la ciutat de Tokmok. La data de naixement s'estima entre el 1018 i el 1019. El seu pare va ser un home benestant i prominent. Yusuf Balasaguni va estudiar a la seva ciutat natal. La seva obra és influenciat per Avicena, Al-Farabi i Ferdowsi.

## Kutagdu Bilig

Va començar a treballar en el Kutadgu Bilig (túrtuic mitjà: Saviesa de la Reial Glòria) a Balasagun i tenia uns 50 anys quan el va completar a Kashgar. Després de presentar l'obra completa a Karakhanid Hasan ibn Sulayman (pare d'Ali-Tegin) - príncep de Kashgar-, se li va atorgar el títol Khāṣṣ Ḥājib, un títol honorífic similar al de canceller. Alguns estudiosos sospiten que el pròleg del Kutadgu Bilig, que és molt més obertament islàmic que la resta del text, no va ser escrit per Yūsuf, particularment el primer pròleg, que està en prosa, a diferència de la resta del text. Balasaguni va morir i va ser enterrat a Kashgar l'any 1077.

## Tomba de Yusuf Balasaguni

El mausoleu del poeta a Tainap, Kashgar es va erigir el 1865, però va ser destruït el 1972 durant la Revolució Cultural i es va construir una escola al seu lloc. Després de la mort de Mao Zedong, el mausoleu va ser restaurat a la seva ubicació anterior, i l'escola va ser traslladada a un altre edifici. En restaurar el mausoleu, es van descobrir diversos enterraments anònims. La tomba de Yusuf Balasaguni està decorada amb inscripcions en xinès, àrab i uigur.

## Referències

* ↑ Dilâçar, Agop. 900. [i.e. Dokuz yüzüncü yıldönümü dolayısıyle Kutadgu bilig incelemesi] (en turc). Türk Dil Kurumu, 1988.
* ↑ Yūsuf (khāṣṣ-hājib); Arat, Reşit Rahmeti. Kutadgu bilig (en turc). Türk Dil Kurumu, 1979.
* ↑ Devereux, Robert «Yūsuf Khāss Hājib, Wisdom of Royal Glory (Kutadgu Bilig): A Turko-Islamic Mirror for Princes, Robert Dankoff, trans., Publications of the Center for Middle Eastern Studies, No. 16 (Chicago: University of Chicago Press, 1983). Pp. 291.» (en anglès). International Journal of Middle East Studies, 17, 4, 01-11-1985, pàg. 577–579. DOI: 10.1017/S002074380002972X. ISSN: 0020-7438.
* ↑ Moldobayev, Karybek «THE TURKIC CIVILIZATION IN THE CONTEXT OF HISTORY AND GLOBALIZATION». Journals Manas, 2004, pàg. 33-66. Arxivat de l'original el 2019-11-16 [Consulta: 16 novembre 2019].
* ↑ Millward, James A., 1961-. Eurasian crossroads : a history of Xinjiang. Londres: C. Hurst, 2010. ISBN 9781849040679.
# Ponç de Pradievi

Ponç de Pradievi (Alt Egipte?, segona meitat del segle iii - Pradievi, Piemont, Itàlia, 303), segons la tradició, va ésser un militar de l'exèrcit romà i membre de la Legió Tebana. Convertit al cristianisme, fou mort per la seva fe. És venerat com a sant i màrtir per certes confessions cristianes, però amb un culte molt localitzat a Pradievi. Fou declarat patró de la ciutat, on es venera i on es conserven les suposades relíquies a l'església.

## Vida i llegenda

La majoria de les dades que se'n conserven semblen llegendàries, tot i ésser antigues. Podrien, però, correspondre a un sant màrtir local al qual s'atribuí la llegenda posterior, que el feia membre de la Legió Tebana. La coincidència de la data de la seva festivitat amb la del sant bisbe, real, Ponç de Cimiez i el lligam amb la Legió Tebana, molt difós a la regió, fa sospitar que es tracta d'un procés de desdoblament del personatge a partir del qual s'elaborà la llegenda.
La tradició el fa soldat a la Legió Tebana, composta per cristians de l'Alt Egipte i comandada per sant Maurici. Era, probablement, originari d'Egipte i, amb la legió, destinats a Helvècia, al territori d'Agaunum, l'actual Saint-Maurice (Valais). Probablement desembarquessin a Itàlia i Ponç, amb el també llegendari Constanci, va predicar el cristianisme per la regió compresa entre els rius Grana i Maira, on avui hi ha la ciutat de Pradievi.
Quan la legió fou massacrada a Agaunum, segons narra Euqueri de Lió a mitjan segle v, també fou decretada la mort dels legionaris que en formaven part i eren en altres parts. Ponç deuria ésser detingut cap al 303 i decapitat, segons aquesta llegenda.

## Iconografia

Obresː
* Retaule de sant Ponç, atribuït a Pere Garcia de Benavarri, procedent de l'església de Sant Serni de Vall-llebrerola, finals del segle xv (Museu de Lleida)
_

## Referències

* ↑ Poncio de Pradleves a vidassantas.blogspot
* ↑ Ponç de Pradievi a santiebeati
* ↑ Ponç de Pradleves a l'hagiopèdia
# Web film

Una pel·lícula de web és una pel·lícula feta tenint en compte el mitjà d’Internet i les seves restriccions de distribució. Aquest terme té com a objectiu diferenciar els continguts fets per a Internet dels continguts fets per a altres suports, com ara el cinema o la televisió, que s'han convertit en un format compatible amb la World Wide Web. Les pel·lícules web són una forma de nous suports.

## Formes

En general, hi ha tres formes de pel·lícules que es poden trobar a Internet:
| Forma | Descripció | Definint Característiques | Exemple |
| Promoció tradicional | Un digitised la versió de pel·lícules va disparar amb els mateixos mètodes de producció i la tecnologia utilitzada per Cinema/de televisió. | Sovint 35mm o la definició alta digital footage. (Normalment altament comprimit quan damunt web.) | Tràilers de cinema en línia, per exemple el tràiler per Senyor dels Anells. |
| Filma no fet per, però distribuït via l'Internet | Una pel·lícula que aprofita la Internet per distribució. | Sovint arxius grans i/o dissenyat per ser descarregat no streamed. | La pel·lícula curta 405 La Pel·lícula o els alliberaments dins arxiven compartir comunitats. |
| Pel·lícules de web | Les pel·lícules van fer amb el medi de l'Internet i els seus constrenyiments dins ment. | Fet dins harmonia amb Internet & tecnologies d'ordinador com streaming o Flaix o Després que Efectes. | La Distància de pel·lícula curta Amb el temps. |

## Referències

* ↑ 'The Lord of the Rings' trailers can be found at – http://www.lordoftherings.net
* ↑ '405 The Movie' can be found at - http://www.405themovie.com
* ↑ The film Distance Over Time can be found on plugincinema.com - http://www.plugincinema.com/plugin/plugin_cinema/index.htm#f28

## Vegeu també

* Websèrie
# RatDVD

ratDVD (real advanced technology Digital Versatile Disc) és un tipus d'arxiu altament comprimit amb capacitat per a emmagatzemar tots els continguts d'una pel·lícula de DVD en un sol arxiu de mida reduïda. Els arxius creats en format ratDVD acostumen a tenir una mida d'entre 1 i 2 GB, preservant totes les característiques del DVD original: menús de navegació, extres, pistes en V.O., formats de video (16:9, 4:3). Actualment, només està disponible pel sistema operatiu Microsoft Windows.
ratDVD funciona descomprimint el contingut del fitxer .ratDVD en memòria i utilitzant un reproductor de DVD compatible amb DirectShow.
ratDVD va ser una versió preliminar del paquet comercial fluxDVD. Encara que ratDVD contenia les eines que permetien a un usuari final crear els seus propis DVDs, aquesta funció va ser eliminada de fluxDVD, permeten només als distribuïdors fer i vendre arxius tipus fluxDVD.
ratDVD està disponible en diversos idiomes, entre ells el català.

## Història

RatDVD, en els seus inicis, va ser desenvolupada per estudiants de la Universitat d'Aarhus (Dinamarca) i de la Universitat de St. Petersburg State Electrotechnical University "LETI" (Rússia), liderat per Peter Jensen, amb la finalitat de passar pel·lículas en format DVD a un únic arxiu altament comprimit, per a facilitar el seu emmagatzemament i intercanvi a través de xarxes P2P o P2M, gràcies a la seva mida reduïda en comparació amb el format original.

### Compatibilitat

ratDVD està dissenyat per a funcionar exclusivament dins de Windows.
* Els ratDVDs segueixen un format Zip que pot descomprimir-se amb l'eina propietària de ratDVD a un format de DVD estàndard amb totes les seves característiques originals o ser visualitzat directament en format .ratDVD en qualsevol reproductor que utilitzi les llibreries DirectShow de Windows Media Player, de les quals depèn.
L'ús del format ZIP permet integrar el seu sistema de control d'errors al format ratDVD, facilitant la seva validació en intercanvis.

### Crítiques

* ratDVD no és de codi obert, tot i que el seu creador ha dit que podria ser alliberat, "Potser sota la llicència BSD". A part d'incloure dos mòduls GPL que obliguen a que la llicència cobreixi el conjunt. L'instal·lador té opció per no incloure els mòduls GPL però aleshores no es poden reproduir els fitxers.
* ratDVD no pot utilitzar-se en plataformes diferents a Windows o amb reproductors de DVD diferents al propi.
* ratDVD ha tingut crítiques per reduir la qualitat dels arxius que comprimeix. Els crítics del format diuen que això el desqualifica com un contenidor DVD "verdader".
* Segons la pàgina de fluxdvd, tenen el format patentat, per tant, intentar seguir amb el desenvolupament de ratDVD, podria tenir conseqüències legals.

## Enllaços externs

* ratDVD Canada
* fluxDVD Arxivat 2008-03-07 a Wayback Machine. - Aplicació comercial, aparentment successora del ratDVD
# Yang Jin

Yang Jin (en xinès simplificat: 杨晋; en xinès tradicional: 楊晉; en pinyin: Yáng Jìn), també conegut com a Zi He i Xi Ting, fou un pintor xinès que va viure sota la dinastia Qing. Va néixer el 1644 i va morir el 1728. Originari de Changshu, província de Jiangsu. L'estil de Yang es va inspirar en el de Wang Hui. Les seves obres solen ser meticuloses i exquisides. Entre les seves obres destaquen Paisatge després d'una idea poètica de Wang Wei i Bambús i Roca a la manera de Guan Daosheng.

## Bibliografia

* Cultivated Landscapes: Chinese Paintings from the Collection of Marie-Hélène and Guy Weill' de 'Maxwell K. Hearn. The Metroplitan Museum of Art. 2002. Pàgs. 89, 92-95, 98 i 107.

## Referències

* ↑ «Yang Jin Brief Biography». Arxivat de l'original el 2008-07-25. [Consulta: 17 juliol 2008].
* ↑ Font:M. K, Hearn, Met
# Ana Ramírez Cañil

Ana Ramírez Cañil, més coneguda com a Ana R. Cañil (Madrid, 1958) és una periodista i escriptor espanyola.
En 1977 va començar en el periodisme econòmic, després de fer pràctiques a El Alcázar va treballar a Cinco Días. De 1984 a 1985 va viure a Nova York. Després ha estat redactora en cap d'El Siglo, directora d'Informe Semanal (1991-1992) i delegada a Madrid d'El Periódico de Catalunya. Fou una de les impulsores de Soitu.es i actualment col·labora a eldiario.es i The Huffington Post.
Ha publicat diversos llibres. El primer d'ells, La mujer del maquis, en el que fa un homenatge als proscrits i oblidats, fou guardonat el 2008 amb el Premi Espasa d'Assaig. Després va escriure sobre els Nens perduts del franquisme a Si a los tres años no he vuelto (2011). En 2012 va investigar sobre les "nannies" de la burgesia espanyola en El coraje de Miss Redfield. En 2015 va retratar les conseqüències de la bombolla immobiliària que va provocar la crisi financera espanyola a Masaje para un cabrón (2015). En 2016 va retratar amb Joaquín Estefanía la crisi financera del 2010 a Grècia a Los Tyrakis. El 2022 hava publicar Los amantes Extranjeros.

## Obres

* La mujer del maquis (2008)
* Si a los tres años no he vuelto (2011)
* El coraje de Miss Redfield (2012)
* Masaje para un cabrón (2015)
* Los Tyrakis (2016)
* Los amantes extranjeros (2022)

## Referències

* ↑ Biografia Arxivat 2017-08-07 a Wayback Machine. a compartelibros.com
* ↑ Dirigir Informe Semanal Informe Semanal, historia de un silencio, rtve.es, 25 de novembre de 2009
* ↑ El libro 'La mujer del maquis' gana el Espasa de Ensayo Arxivat 2017-08-07 a Wayback Machine., elcultural.com, 13 d'octubre de 2008
* ↑ Si a los tres años no he vuelto a lecturalia.com
* ↑ Ana R. Cañil "La clase política está en estado de shock, incapaz de reaccionar y entregada a Merkel", Valencia Plaza, 10 de desembre de 2012
* ↑ Ana R. Cañil novela la historia de unas mujeres de clase media hartas de la crisis 20 Minutos, 26 d'abril de 2015
* ↑ La crisis de Grecia narrada por una saga familiar, masjerez.com

## Enllaços externs

* Articles d'Ana R. Cañil a eldiario.es
# Frontera entre l'Índia i Tailàndia

La frontera entre l'Índia i Tailàndia és totalment marítima i es troba al Mar d'Andaman a l'oceà Índic. Es troba al voltant de les Illes Andaman i Nicobar
Després d'haver estat definida per tractat el juny de 1978 el trifini amb Indonèsia al punt 7° 47′ .00″ N, 95° 31′ 48″ E﻿ / ﻿7.7833333°N,95.53000°E﻿ / 7.7833333; 95.53000, es va formalitzar un tractat bipartit amb un segment de demarcació en 7 punts:
* Punt 1 07° 48' 00" N., 95° 32' 48" E. (trifini amb Indonèsia)
* Punt 2 07° 57' 30" N., 95° 41' 48" E.
* Punt 3 08° 09' 54" N., 95° 39' 16" E.
* Punt 4 08° 13' 47" N., 95° 39' 11" E.
* Punt 5 08° 45' 11" N., 95° 37' 42" E.
* Punt 6 08° 48' 04" N., 95° 37' 40" E.
* Punt 7 09° 17' 18" N., 95° 36' 31" E.
El punt 7 no constitueix pas el trifini amb Myanmar. La definició de la frontera entre l'Índia i Myanmar defineix un punt més al nord a les coordenades 7° 47′ .00″ N, 95° 31′ 48″ E﻿ / ﻿7.7833333°N,95.53000°E﻿ / 7.7833333; 95.53000

## Referències

* ↑ PDF Agreement between the Government of the Kingdom of Thailand and the Government of the Republic of India on the Delimitation of Seabed Boundary between the two Countries in the Andaman Sea
* ↑ Agreement between the Government of the Kingdom of Thailand, the Government of the Republic of India and the Government of the Republic of Indonesia concerning the Determination of the Trijunction Point and the Delimitation of the Related Boundaries of the three Countries in the Andaman Sea
# Regió de l'Egeu

La Regió de l'Egeu (turc: Ege Bölgesi) és una de les 7 regions geogràfiques de Turquia.
Situada a l'oest de Turquia, limita amb la mar Egea, que dona el nom a la regió, a l'oest, la regió de la Màrmara al nord, la regió d'Anatòlia Central a l'est i la regió de la Mediterrània al sud.
Entre les quatre regions costaneres, la regió de l'Egeu té la costa més llarga.

## Subdivisió

* Secció d'Egeu (turc: Ege Bölümü)
** Àrea d'Edremit (turc: Edremit Yöresi)
** Àrea de Bakırçay (turc: Bakırçay Yöresi)
** Àrea de Gediz (turc: Gediz Yöresi)
** Àrea d'İzmir (turc: İzmir Yöresi)
** Àrea de Küçük Menderes (turc: Küçük Menderes Yöresi)
** Àrea de Büyük Menderes (turc: Büyük Menderes Yöresi)
** Àrea de Menteşe (turc: Menteşe Yöresi)
* Secció d'Inner d'Anatòlia Occidental (turc: İç Batı Anadolu Bölümü)

## Ecoregions

Totes les ecoregions d'aquesta regió són terrestres, més concretament paleàrtics, i encara més concret, boscos mediterranis. Diferents parts estan dins de les següents classificacions:
* Bosc esclerofil·le i mixt de l'Egeu i Turquia occidental
* Boscos coníferes i caducifolis mixtos d'Anatòlia
* Boscos montans coníferes i caducifolis d'Anatòlia Meridional

## Províncies

Províncies que es troben completament a la Regió de l'Egeu:
* Aydın
* İzmir
* Manisa
* Uşak
Províncies que es troben principalment a la Regió de l'Egeu:
* Afyonkarahisar
* Denizli
* Kütahya
* Muğla
Províncies que es troben parcialment a la Regió de l'Egeu:
* Balıkesir
* Bilecik
* Bursa
* Çanakkale
* Eskişehir

## Clima

El clima de la Regió de l'Egeu té un clima mediterrani a la costa, amb estius secs i càlids i hiverns humits de templats a frescos, i un clima continental semiàrid i calorós a l'interior, estius secs i freds i hiverns nevats.

## Vegeu també

* Regions geogràfiques de Turquia
* Províncies de Turquia
# Premis Butaca de 1997

Els Premis Butaca de 1997, varen ser la tercera edició dels oficialment anomenats Premis Butaca de teatre i cinema de Catalunya, uns guardons teatrals i cinematogràfics catalans, creats l'any 1995 per Glòria Cid i Toni Martín, conductors d'un programa a la ràdio de Premià de Mar, en reconeixement de les obres de teatre i pel·lícules estrenades a Catalunya. Els premis són atorgats per votació popular.
En aquesta edició, s'atorgaren els següents premis extraordinaris:
* Premi Butaca especial a la qualitat i el saber fer
* Premi Butaca especial - Primer Festival de Teatre Amateur
* Butaca d'Honor

## Palmarès

* Millor muntatge teatral: Àngels a Amèrica (Teatre Nacional de Catalunya)
* Millor musical: Jo, tu, ella... i Webber... i Schönberg (El Musical Més Petit)
* Millor direcció teatral: Sergi Belbel, L'avar
* Millor actriu de teatre: Carme Sansa, Company
* Millor actor de teatre: Lluís Soler, L'avar
* Millor pel·lícula catalana: Actrius, de Ventura Pons.
* Millor pel·lícula d'autor: Everyone Says I Love You, de Woody Allen.
* Millor actriu catalana de cinema: Núria Espert, Anna Lizaran, Mercè Pons i Rosa Maria Sardà, Actrius.
* Millor actor català de cinema: Jordi Mollà, La buena estrella.
* Millor mitjà de difusió del teatre: La ràdio a escena (Albert de la Torre), Revista Escena i El Terrat.
* Millor mitjà de difusió del cinema: Maruja Torres, Revista Cinemanía.
* Butaca especial a la qualitat i el saber fer: Festival Grec (Xavier Albertí)
* Butaca especial - Primer Festival de Teatre Amateur: Estrips (Cia. Senseoficinibenefici)
* Butaca d'Honor: Ángel Pavlovsky

## Referències

* ↑ «Edicions Anteriors – PREMIS BUTACA 2020». Arxivat de l'original el 2021-01-09. [Consulta: 8 gener 2021].
# Monteverdi Basel Motors

Monteverdi Binningen Motors o Monteverdi Basel Motors va ser un equip suís de cotxes de competició que va arribar a disputar curses a la Fórmula 1.
La companyia Monteverdi va ser creada l'any 1956 per Piero Monteverdi (1934 – 1998), amb la seu a Binningen, prop de Basilea, Suïssa.
Aviat els seus primers models, cotxes petits de fórmula, es van guanyar una excel·lent reputació i un reconeixement internacional que van portar a que en la temporada 1961 construís el primer monoplaça de fórmula 1 de Suïssa.
Monteverdi va debutar a la F1 amb el seu creador, el pilot Piero Monteverdi, al GP d'Alemanya no aconseguint qualificarse per disputar la cursa.
L'escuderia no va disputar cap més GP, però la producció de la companyia va derivar cap a esportius de gran luxe, competidors de vehicles prestigiosos com Ferrari o Lamborghini.
L'any 1990, Monteverdi va provar de tornar a la F1 comprant l'equip Onyx, reanomenant-lo com a "Monteverdi-Onyx" per la disputa de la temporada 1990. Aquest equip però, només va disputar 10 de les 16 curses programades a la temporada, retirant-se de la competició.

## Palmarès a la F1

* Curses: 11
* Victòries: 0
* Podiums: 0
* Punts: 0

## Enllaços externs

* Informació general, fotografies i història de Monteverdi Arxivat 2006-07-17 a Wayback Machine.
# Zones d'ocupació aliada a Alemanya

Les zones d'ocupació aliada a Alemanya, en alemany: Besatzungszeit es varen formar després de la desfeta de l'alemanya nazi a la Segona Guerra Mundial. Es va dividir Alemanya, seguint la línia a l'oest dels rius Oder i Neisse, entre les tres potències que van guanyar la guerra (la Unió Soviètica, els Estats Units i el Regne Unit) i a més a més França. Per tal de contrarestar la presència soviètica els Estats Units, França i el Regne Unit van fusionar aviat les seves zones i així es va formar l'Alemanya Occidental (República Federal d'Alemanya) mentre els russos formaren l'Alemanya Oriental (República Democràtica d'Alemanya).

## Les zones d'ocupació

* La zona estatunidenca constava de les regions de Baviera, Hessen i un tros nord de l'actual estat federal de Baden-Württemberg. També el port de Bremen El seu quarter general estava a l'edifici IG Farben de Frankfurt am Main.
* La zona britànica estava formada per Slesvig-Holstein, Hamburg, Baixa Saxònia i l'actual estat de Rin del Nord-Westfàlia. El quarter general britànic estaven a Bad Oeynhausen.
* En un principi no estava previst que França tingués una zona d'ocupació però els aliats decidiren que la zona de Renània-Palatinat, Baden, Württemberg-Hohenzollern, i un sector de Berlín fos ocupada per França amb els quarters generals a Baden-Baden. El territori del Sarre també va ser ocupat per França però amb un estatus diferent.
* La zona soviètica incorporava Turíngia, Saxònia, Saxònia-Anhalt, Brandenburg i Mecklemburg-Pomerània Occidental. Els seus quarters generals estaven a Berlín-Karlshorst.
* La ciutat de Berlín va ser ocupada de forma conjunta i es va dividir en quatre sectors.
* Quan la República Federal d'Alemanya (Alemanya Occidental) va ser reconeguda el 1949 com un estat sobirà va deixar de tenir efecte l'ocupació dels aliats occidentals. Però la ciutat de Berlín va seguir sent ocupada fins a l'any 1990.
# Aliguenya

L'aliguenya (Aquilegia coerulea), és una espècie de planta fanerògama que pertany a la família de les ranunculàcies.
També s'han recollit la variant lingüística aligrenya.

## Descripció

És una planta herbàcia perenne que pot arribar a fer als 20-60 cm d'alçada. Les flors són de colors molt variables, des del blau pàl·lid al blanc, groc pàl·lid o rosat; és molt usual que les flors siguin bicolor amb els sèpals diferents dels pètals.
Aquilegia caerulea és la flor de l'estat de Colorado. És també una planta ornamental molt popular en jardins, amb nombrosos cultius de diversos colors.

## Taxonomia

Aquilegia barbaricina, va ser descrita per Thomas Potts James i publicat a Account Exped. Pittsburgh 2: 345, a l'any 1823.

### Etimologia

Aquilegia: nom genèric que deriva del llatí aquila = "àguila", en referència a la forma dels pètals de la qual se'n diu que és com l'urpa d'una àguila.
caerulea: epítet llatí que significa "de color blau fosc".

### Varietats

N'hi ha cinc varietats biològiques:
* Aquilegia caerulea var. alpina
* Aquilegia caerulea var. caerulea
* Aquilegia caerulea var. daileyae
* Aquilegia caerulea var. ochroleuca
* Aquilegia caerulea var. pinetorum

### Sinonímia

* Aquilegia advena Regel
* Aquilegia canadensis subsp. caerulea (E.James) Brühl
* Aquilegia formosa var. macrantha (Hook. & Arn.) Brühl
* Aquilegia macrantha Hook. & Arn.
* Aquilegia oreophila Rydb.
* Aquilegia piersoniana L.O.Williams
* Aquilegia pinetorum Tidestr.

## Distribució

Són natives de les Muntanyes Rocoses, des del sud de Montana a Nou Mèxic i oest d'Idaho i Arizona.

## Referències

* 1 2 «Aquilegia coerulea». Noms de plantes. Corpus de fitonímia catalana. TERMCAT, Centre de Terminologia. [Consulta: 2 maig 2022].
* ↑ «Aquilegia coerulea» (en anglès). Royal Botanic Gardens. Kew. [Consulta: 2 maig 2022].
* ↑ «Aquilegia barbaricina» (en anglès). Tropicos.org. Missouri Botanical Garden. [Consulta: 9 maig 2020].
* ↑ A Epítets Botànics
* ↑ A Epítets Botànics
* ↑ Aquilegia caerulea a PlantList

## Enllaços externs

* Colorado state flower
# Gambusia eurystoma

Gambusia eurystoma és un peix de la família dels pecílids i de l'ordre dels ciprinodontiformes. És una espècie de la qual no se sap gaire, però es considera Es classifica com a en perill crític sobre la base de una població molt petita (menys de 250 individus) que va minvant ràpidament i una distribució geogràfica reduïda, localitzada i que disminueix igualment.

## Morfologia

Els adults poden assolir els 3,5 cm de longitud total.

## Distribució geogràfica

Es troba a Nord-amèrica: Mèxic.

## Referències

* 1 2 3 Cruz, Tess; Bailly, Nicolas. «Gambusia eurystoma Miller, 1975 Widemouth gambusia» (en anglès). FishBase. [Consulta: 6 desembre 2019].
* ↑ Tobler, M.; Riesch, R.; García de León, F. J.; Schlupp, I.; Plath, M. «Two endemic and endangered fishes, Poecilia sulphuraria (Alvarez, 1948) and Gambusia eurystoma Miller, 1975 (Poeciliidae, Teleostei) as only survivors in a small sulphidic habitat» (en anglès). Journal of Fish Biology, 72, 3, 01-02-2008, pàg. 523–533. DOI: 10.1111/j.1095-8649.2007.01716.x. ISSN: 0022-1112.

## Bibliografia

* Lucinda, P.H.F.: Poeciliidae (Livebearers). planes 555-581. A: R.E. Reis, S.O. Kullander i C.J. Ferraris, Jr. (editors): Checklist of the Freshwater Fishes of South and Central America. Ed. EDIPUCRS, Porto Alegre. Any 2003.